Мы махуэхэм
Мазаем и 21, махуэку
Анэдэлъхубзэм и дунейпсо махуэщ
Романов лъэпкъым щыщ Михаил Федор и къуэр Урысейм и унафэщIу зэрыхахрэ илъэс 400 ирокъу. А лIакъуэм щыщхэм къэралым пащтыхьыгъуэр щаIыгъащ 1917 гъэ пщIондэ.
1819 гъэм Санкт-Петербург къэрал университетыр къызэIуахащ.
Мазаем и 21 – 22-хэм Брюссель (Бельгие) щызэхэтынущ Урысей — НАТО Советым зыхъумэжыныгъэмкIэ я министрхэр зыхэтыну сессиер.
КъБР-м щIыхь зиIэ и артист Нэгъуд Борис и ныбжьыр илъэс 64-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градуси 4 — 6, жэщым 1 – 4 щыхъунущ.
Мазаем и 22, мэрем
Биологие щIэныгъэхэм я доктор, КъБКъУ-м и профессор Щауэ Мухьэмэд и ныбжьыр илъэс 71-рэ ирокъу.
КъБР-м и Парламентым и депутату щыта, КъБР-м мэкъумэш хозяйствэмкIэ щIыхь зиIэ и лэжьакIуэ Щоджэн Мартин и ныбжьыр илъэс 59-рэ ирокъу.
Къэрал, политикэ лэжьакIуэ, КъБР-м и Iэтащхьэ, экономикэ щIэныгъэхэм я доктор, ЩIДАА-м и академик Къанокъуэ Арсен и ныбжьыр илъэс 56-рэ ирокъу.
УэрэджыIакIуэ цIэрыIуэ, КъБР-м, КъШР-м, Адыгэ Республикэм, Ингушым я цIыхубэ артисткэ Сокъур Ольгэ къыщалъхуа махуэщ.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градуси 2 — 6, жэщым 1- 3 щыхъунущ.
